jkorsvik/nowiki_second_scrape_merged huggingface dataset:
Francesco Quinn

Francesco Daniele Quinn (født 22. mars 1963 i Italia, død 5. august 2011) var en italiensk-født meksikansk skuespiller. 
Han var den tredje sønnen til Oscar-vinneren Anthony Quinn. Francesco er kanskje best kjent for sin rolle som Rhah i Oliver Stones Academy Award-vinnende film Platoon fra 1986. Quinn hadde meksikansk, irsk og italiensk avstamning. Quinn dukket opp i flere spillefilmer inkludert New York Independent Film Festival-vinneren Placebo Effect. Han opptrådte sammen med sin far i en rekke filmer. Blant hans mange roller var i Steven Spielberg sin mini-serie Into the West (2005) og han hadde hovedrollen i Tough Riders (1997) som gikk på TV. 
I 2007 dukket han opp som Ruben Vega i den Academy Award-nominerte kortfilmen The Tonto Woman, som er en filmtilpasning fra en novelle av Elmore Leonard. Fra 1999 til 2001 dukket Francesco opp i CBS-såpeoperaen The Young and the Restless som karakteren Tomas del Cerro, og ble nominert til en ALMA Award. Quinn hadde en tilbakevendende rolle som skurken Syed Ali i TV-serien 24 med Kiefer Sutherland i hovedrollen. 
Andre gjesteroller var i TV-serier som Criminal Minds, ER, CSI: Miami, NCIS, Alias, In the Heat of the Night, Miami Vice og The Adventures of Young Indiana Jones. Quinns ekteskap med irsk-amerikanske Julie McCann endte i skilsmisse. De bodde i Sherman Oaks, California, sammen med hans to barn Max og Michela. Quinn døde 5. august 2011 i Malibu. Hans eldste søsken Christopher druknet i 1941, da han var to år gammel. Quinn var en ivrig motorsykkel-kjører og han var en talsmann for The Motorcycle Industry Council og Honda.


== Referanser ==


== Eksterne lenker ==
(en) Francesco Quinn på Internet Movie Database 
(sv) Francesco Quinn i Svensk Filmdatabas 
(da) Francesco Quinn på Scope 
(fr) Francesco Quinn på Allociné 
(en) Francesco Quinn på AllMovie 
(en) Francesco Quinn hos The Movie Database 
(en) Francesco Quinn hos Behind The Voice Actors 
Quicktime-viewable copy of Francesco Quinn as The Gnostic
L.A. Times article "Quinn Begins Again" on Oscar-nominated The Tonto Woman
Svein Arne Lindø

Svein Arne Lindø (født 8. august 1953) var leder av Kirkerådet fra 2010 til 2016. Han møtte i egenskap av å være medlem i Stavanger bispedømmeråd. 


== Referanser ==
Kåre Hedebrant

Kåre Hedebrant (født 28. juni 1995 i Stockholm), er en svensk skuespiller og musiker, best kjent for sin rolle som Oskar i Tomas Alfredsons film La den rette komme inn
Som barn spilte Hedebrandt også barneteater, blant annet hovedrollen i Emil i Lönneberga. I 2010 ble Hedebrant valgt til hovedrollen i Amors Baller, en norsk romantisk komedie regissert av Kristoffer Metcalfe. Filmen handler om den svenske femtenåringen Lucas som flytter til en liten norsk by og forelsker seg i keeperen på det lokale jentelaget i fotball. Filmen hadde premiere i Norge 25. mars 2011.


== Filmografi ==
Amors Baller (2011) .... Lucas
La den rette komme inn (2008) .... Oskar


== Eksterne lenker ==
(en) Kåre Hedebrant på Internet Movie Database 
(sv) Kåre Hedebrant i Svensk Filmdatabas 
(da) Kåre Hedebrant på Filmdatabasen 
(en) Kåre Hedebrant hos The Movie Database
Karl Jordan

Heinrich Ernst Karl Jordan (født 7. desember 1861, død 12. januar 1959) var en tysk entomolog. Han var en allsidig entomolog som har beskrevet tallrike arter av sommerfugler og biller, mest fra tropiske områder. Jordan arbeidet i mange år ved det private museet til Walter Rothschild og de to publiserte ofte sammen.


== Referanser ==
Namling

Namling (tibetansk: རྣམ་གླིང་རྫོང་ , Wylie: rnam gling rdzong; kinesisk: 南木林县; pinyin: Nánmùlín Xiàn) er et fylke i prefekturet Shigatse i den autonome region Tibet i Folkerepublikken Kina. 
Befolkningen var på 71 994 innbyggere i 1999.


== Referanser ==


== Eksterne lenker ==
Lokalrefjeringens hjemmesider
Bastard (andre betydninger)

Bastard er et ord som gjerne brukes nedsettende om et barn født utenfor ekteskap.

Blandingshund, også kalt «hundebastard»
Bastard (låt), låt av gnom/Kaizers Orchestra,
Bastard (film), norsk/svensk film fra 1940.
God Is Love: The Gospel Sessions 2

God Is Love: The Gospel Sessions 2 er det 9. studioalbumet til Ann-Margret som ble gitt ut i 2011.


== Sporliste ==
«Fairest Lord Jesus» - 3.32
«Operator» - 2.59
«How Great Thou Art» - 4.11
«My Jesus I Love Thee» - 4.14
«Just A Closer Walk» - 3.39
«O Happy Day» - 2.17
«Crying In The Chapel» - 2.26
«A Mighty Fortress» - 5.04
«Amen» - 2.26
«Battle Hymn Of The Republic» - 5.40
Winnipeg Jets

Winnipeg Jets er et canadisk ishockeylag som fra og med 2011-2012 spiller i National Hockey League. Laget overtok plassen etter Atlanta Thrashers etter at dette ble solgt til den canadisk gruppen av investorer True North Sports & Entertainment og flyttet til Winnipeg i Manitoba.Laget bestemte å ta tilbake navnet på det tidligere NHL-laget Winnipeg Jets som hadde vært i byen fra 1972, men som i 1996 ble flyttet til Phoenix, Arizona under navnet Phoenix Coyotes.
I sesongen 2011-2012 beholdt laget plassen i Southeast Division, til tross for den store geografiske avstanden til de andre lagene. Plasseringen ble vurdert i løpet av sesongen med sikte på mulig ny struktur fra og med sesongen 2012-2013. Det ble da foreslått at Jets skulle gå inn i Central Division sammen med de geografiske nærliggende lagene Chicago, Detroit og Minnesota).. Spillerorganisasjonen The NHL Players Association avslo imidlertid forslaget, slik at Jets forble i Southeast Division i ytterligere en sesong.Etter den nye divisjonsinndelingen fra 2013–2014-sesongen ble laget plassert i den nye Central Division i Western Conference som eneste lag fra Canada, og smmen med Chicago Blackhawks, Colorado Avalanche, Dallas Stars, Minnesota Wild, Nashville Predators og St. Louis Blues fra USA.


== Winnipeg White Out ==
Winnipeg White Out er en ishckeytradisjon som stammer fra 1987 da lagets tilhengere ble bedt om å kle seg i hvitt i hjemmekampene i Stanley Cup-sluttspillet, noe som skapte en speiell stemning og atmosfære i hallen under kampene. Dette som et svar på «C of Red»- aksjon fra tilhengerne av Calgary Flames, som Jets møtte i den første runden av Stanley Cup-sluttspillet i 1987. Jets slo ut Flames i seks kamper, og lagets tilhenegre kledde seg i hvitt i alle hjemmekampeer i sluttspill ettr dette. Tilhengerne kalte dette for «White Out». Lagets markedføring i forkant av sluttspillkampene kalte dette for «charge of the white brigade». Også tilhengerne av det nå flyttede AHL-laget Manitoba Moose til St. John's, Newfoundland som St. John's Ice Caps og er Jets farmerlag, har videreført denne tradisjonen, så vel som tilhengerne av Coyotes da laget ble flyttet til Phoenix, og her kalt «Ice Cap's White Out» og tilsvarende «Coyotes White Out»,. Da Thrashers flyttet til Winnipeg og gjenopprettet Jets, ble «White Out»-tradisjonen videreført under deres kamper i Stanley Cup-sluttspillet 2015.


== Referanser ==


== Eksterne lenker ==
Lagets nettsider
16-biter

I dataarkitektur har 16-biters heltall, minneadresser eller andre dataenheter en maks størrelse på 16  biter. I tillegg er 16-biters CPUer og ALUer de som er basert på registre, adressebusser eller databusser av denne størrelsen. 
16-bit 
er også en betegnelse på en generasjon av datamaskiner der 16-bit prossessorer var standard.


== 16-bit programvare ==
I sammenheng med IBM PC kompatibel og Wintel plattformene, er 16-bit programvare dataprogrammer som er skrevet for MS-DOS, OS/2 1.x og tidlige versjoner av Microsoft Windows som opprinnelig kjørte på en 16-bits Intel 8088 og Intel 80286 mikroprosessorer. Slike applikasjoner brukte et 20-bits eller 24-bits segment eller selector-offset adresserepresentasjon for å utvide området med tilgjengelig minnelokasjoner utover det som var mulig ved kun å bruke 16-bits adresser. Programmer som inneholdt mer enn216 byter (64 kilobyter) med instruksjoner og data trengte derfor spesielle instruksjoner for å svitsje mellom deres 64-kilobyte segmenter, som økte kompleksiteten i å programmere 16-bits programmer.


== Oversikt over CPUer med 16-bits arkitektur (ufullstendig) ==

Data General
Nova
Eclipse
Digital Equipment Corporation
PDP-11 (for LSI-11, se Western Digital, nedenfor)
EnSilica
eSi-1600
Freescale
Freescale 68HC12
Freescale 68HC16
General Instrument
CP1600
Hewlett-Packard
HP 21xx/2000/1000/98xx/BPC
HP 3000
IBM
1130/1800
System/7
Series/1
System/36
Infineon
XE166 family
C166 family
C167 family
XC2000
Intel
Intel 8086/Intel 8088
Intel 80186/Intel 80188
Intel 80286
Intel MCS-96
National Semiconductor
IMP-16
PACE/INS8900
NEC
V20/V30
Seiko Epson
EPSON S1C17 familien
Texas Instruments
Texas Instruments TMS9900
TI MSP430
Western Design Center
WDC 65816/65802
Western Digital
MCP-1600 (brukt i DEC LSI-11)
Xerox
Alto
Zilog
Zilog Z8000
Datamaskinarkitektur

Datamaskinarkitektur beskriver hvordan forskjellige deler av en datamaskin er bygd opp og satt sammen, med tanke på funksjon, ytelse og kostnad. Begrepet «arkitektur» ble første gang brukt i forbindelse med en datamaskins konstruksjon i en forskningsrapport skrevet av Lyle R. Johnson i 1959 om superdatamaskinen IBM 7030 Stretch, utviklet av IBM for Los Alamos National Laboratory.


== Underkategorier ==
Datamaskinarkitektur kan deles opp i:
Instruksjonssettarkitektur
Mikroarkitektur
Systemering


== Se også ==
Maskinvare
Von Neumann-arkitektur
Flynns taksonomi
Flyttall
Mikrokode


== Referanser ==
Krise- og gisselforhandlertjenesten

Krise- og gisselforhandlertjenesten (KGF) representerer det norske politiets spisskompetanse ved forhandlinger i terror- gissel- og kidnappingssituasjoner. KGF er lokalisert ved Politiets nasjonale beredskapssenter og er en del av politiets nasjonale beredskapsressurser.


== Krise- og gisselforhandling i Norge ==
Norske forhold i faget kan spores tilbake til 1983/1984 krise- og gisselforhandling ble introdusert til norsk politi i form av et kurs ved Politiskolen for erfarne tjenestemenn. I 1986 bestemte Justisdepartementet at Stavanger
politikammer skulle få utdannet forhandlere ettersom distriktet hadde oljesokkel.
I 1993 ble det utdannet flere norske politiforhandlere i forkant av Vinter-OL 1994 på Lillehammer. Politihøgskolen gjennomført årlige videreutdanningskurs for forhandlerne fra 1995.
I 2004/5 bestemte Politidirektoratet at det skulle opprettes en forhandlingsgruppe i Oslo politidistrikt. De nye forhandlere ble utdannet i 2006 ved Politihøgskolens opplæringssenter i Stavern. I 2006 ble forhandlerkurset lyst ut slik at alt politiutdannet personell kunne søke, og det ble stilt etablerte krav til søkerne.


== Referanser ==


== Eksterne lenker ==
«Trenger flere forhandlere», fra Politiforum, mars 2006 (PDF)
Artikkel om avdelingen i Politiforum fra 2013
Pomda

Pomda er en buddhistisk klosterlandsby i fylket Baxoi i Tibet. Den ble ødelagt i 1959, men ble gjenoppbygd mellom 1984 og 1988. Klosteret ble opprettet ca år 1650.


== Referanser ==
250 (tall)

250 (to hundre og femti) er det naturlige tallet som kommer etter 249 og kommer før 251. 250 er et partall.
Gruveområdet i Aachen

Gruveområdet i Aachen utgjør den nordøstlige delen av det limburgiske kullgruveområdet, som strekker seg fra Nederland og Belgia til dalene til elvene Wurm og Inde i Tyskland. Det blir også kalt gruveområdet i Aachen-Hückelhovener og gruveområdet Aachen-Eschweiler. Området er primært preget av utvinning av kull, men innbefatter også utvinning av bly, kadmium, jern og sink i Raum Eschweiler-Stolberg. Det omfatter også brunkullgruvene i Eschweiler, Inden og Herzogenrath.
Erik Kullerud

Erik Kullerud (født 1926 i Skien, død 1994) var en norsk skolemann og forfatter.
Kullerud var i en årrekke lærer og senere rektor ved Lunde barneskole i Skien. Han titulerte seg aldri rektor, men foretrakk tittelen overlærer. Han virket også som frivillig i det lokale menighetslivet i Skien. Forfatteren Tor Åge Bringsværd har i et radiointervju med NRK om da rocken kom til Norge, fortalt om hvordan Erik Kullerud som ungdomsleder i Skien KFUM ble et forbilde for ham.Kulleruds første bok, Operasjon Tårnnøkkel, ble utgitt i 1961. Dette var en spenningsbok for barn, og ble den første i en rekke barnebøker om en kameratflokk som med stort hell forsøkte seg som amatørdetektiver. Han skrev i alt over 20 bøker, de fleste for barn og ungdom. Disse bøkene preges av forfatterens humoristiske sans, hans inngående kjennskap til barnesinnet, og hans kristne verdigrunnlag. Bøkene er ikke forkynnende i form, men hovedpersonene havner ofte i moralske dilemmaer der verdier som ærlighet, nestekjærlighet og uegennytte settes opp mot sine motstykker.
Boken La meg være – ung fikk i 1971 førstepris i en nordisk konkurranse. I 1973 fikk boken Klokka atten, kamerater annen premie i en norsk barnebokkonkurranse.
Han virket i senere år også som sakprosaforfatter, med lokalhistoriske bøker om skole og menighetsliv i hjembyen Skien.


== Familie ==
Erik Kulleruds far var kirketjener i Skien kirke. Hans eldste sønn Dag Kullerud er journalist og forfatter.


== Bibliografi ==


=== Barne- og ungdomsbøker ===
1991: Med sprengstoff i bagasjen
1984: Martes mandag
1980: Fredag, lørdag, søndag
1979: Sønn til majoren
1978: Jeg - og de andre - medforfatter Ingebjørg Dahl Sem
1975: Bare gjør det!
1973: Klokka atten, kamerater
1972: Det spøker i Sivgården
1971: La meg være - ung
1971: Den ukjente
1970: Jaktslottet
1969: Hilde og den forlatte dalen
1968: Tinius
1968: Mot stupet
1967: Operasjon Høyspenning
1966: Operasjon Kløverblokk
1965: Operasjon Kim
1965: Det hendte i går
1964: Operasjon MP 13
1963: Operasjon Storm
1962: Operasjon U-X
1961: Operasjon Tårnnøkkel


=== Sakprosa ===
1989: Barn på skolevei. Historiske trekk fra almueskolen - folkeskolen - grunnskolen i Gjerpen - Solum - Skien. Utgitt i Skien Historielags skriftserie Byminner (Byminner nr. 22)
1987: Hundre år for Skiens ungdom. KFUK - KFUM 1887-1987
1984: Skien kirke 1894-1994
1980: I trekantens tegn: Norges kristelige ungdomsforbund gjennom hundre år, medforfatter Per Voksø
1973-1982: Gud og verden – læreverk i kristendomskunnskap, medforfattere Inger Margrethe Gaarder og Olaf Hillestad


=== Oversettelser til andre språk ===
1969: Ingenjör Nords testamente, svensk oversettelse utgitt på Libris förlag


== Referanser ==


== Eksterne lenker ==

(no) Publikasjoner av Erik Kullerud i BIBSYS
Telemarksportalen/Litteraturportal for Telemark
Omtale i Store norske leksikon
Amors baller

Amors baller er en norsk romantisk tenåringskomedie fra 2011 regissert av Kristoffer Metcalfe. Filmen er co-skrevet av Metcalfe, manusforfatter Peder Fuglerud og produsent Frederick Howard. Hovedrollene spilles av Kåre Hedebrant, Eira K. Stuedahl og Harald W. Borg Weedon. Filmen hadde premiere i Norge 25. mars 2011.


== Handling ==
15 år gamle Lucas flytter sammen med moren fra Stockholm til en liten småby i Norge. Han forelsker seg i Susanne, målvakten på det lokale jentelaget. For å vinne hennes kjærlighet blir han med på guttenes fotballag. Guttelaget skal delta i Norway Cup-turneringen i Oslo. Men snart innser Lucas at ting vil bli vanskeligere enn han først trodde, fordi Susanne allerede har en kjæreste. Samtidig prøver han å kjempe for en plass på førstelaget.


== Rolleliste ==
Kåre Hedebrant – Lucas
Harald W. Borg Weedon – Stian
Eira K. Stuedahl – Susanne
Isak Nikolai Iveland Solli – Petter
Jana Opsahl – Anita
Adam Bell – Roy
Tore Nøstvik – Thomas
Fridtjov Såheim – Jan
Sofie Ljungman – Lucas' mor
Kenneth Fredheim – Norway Cup-speaker


== Eksterne lenker ==
(en) Amors baller på Internet Movie Database 
(no) Amors baller i Nasjonalbibliotekets filmografi 
(no) Amors baller hos Filmfront 
(sv) Amors baller i Svensk Filmdatabas 
(nl) Amors baller på MovieMeter 
(en) Amors baller på Turner Classic Movies 
(en) Amors baller på Rotten Tomatoes 
Amor-asteroider Baller på Facebook
Amors baller - Filmweb Anmeldelser, omtale, trailer og bilder
Magnus Gangstad Jørgensen

Magnus Gangstad Jørgensen (født 29. september 1985) er norsk electronica artist.
Han er født og delvis oppvokst i Molde, men flyttet til Bergen i tiårsalderen.
Med musikkprosjektet «Philter» er han den artisten på NRK sine urørt-sider som har flest nedlastinger og lytter (Over 800.000).Han ga ut debutalbumet "The Beautiful Lies" under "Philter"-navnet i mai 2011 på Nordic Records.


== Diskografi ==
The Lights (singel, 2011)
Revolver (singel, 2011)
The Beautiful Lies (2011)
The Blossom Chronicles (2012)
Run Baby Run (singel, 2013)
The Legend Of Iya (Original spillmusikk) (2014)
She Walks Alone (single, 2015)
We Move Like Wolves (single, 2015)
The Campfire Tales (2016)
The Queen of Crows (2019)


== Referanser ==
Drangedal Idrettslag

Drangedal Idrettslag (stiftet i 1907 som Drang) er et idrettslag fra Drangedal i Telemark, som driver med fotball, friidrett, håndball, skiidrett og turn.


== Historikk ==
Klubben ble stiftet i 1907 som Drang, men skiftet navn da den i 1945 ble slått sammen med Drangedal Arbeideridrettslag. I 1953 manglet klubben en avdeling for turn, men hadde en avdeling for friidrett.


== Fotball ==
A-laget i fotball for herrer spiller i 2014 i 5.divisjon. Damelaget spiller i 3. divisjon.


=== Tabell ===


== Kjente utøvere ==
Kjell Roar Kaasa, fotball


== Referanser ==


== Eksterne lenker ==
Offisielt nettsted
Drangedal Fotball
Dortmund-Dorstfeld

Dorstfeld er en bydel i Stadtbezirk Innenstadt-West i den vestlige delen av Dortmund. I nord grenser Dorstfeld til Wischlingen og Huckarde, i vest til Marten, i sørvest til Oespel, i sør til Barop og Technische Universität Dortmund og i øst til bykjernen.
Henry Sotvedt

Henry Sotvedt (født Asbjørn A. Såtvedthagen, 2. mars 1908 i Øvre Sandsvær, død 21. april 1982) var en norsk-canadisk skiløper, skihoppdommer og organisator. Han representerte Vancouver Ski Club.
Han emigrerte til Canada i 1929 og slo seg etter hvert ned i West Vancouver. Sotvedt og de to andre norsk-kanadiske skihopperne Nordal Kaldahl og Tom Mobraaten, som alle opprinnelig kom fra Kongsberg, ble gjerne kalt «The Three Musketeers» (De tre musketerer). Henry Sotvedt konkurrerte på elitenivå i spesielt hopp, kombinert og alpint, og vant flere regionale mesterskap i hopp og kombinert. I 1937 ble han beste canadier i det canadiske mesterskapet i kombinert. (På den tiden kunne også utlendinger bli canadisk mester).
Sotvedt ble hoppdommer i 1939, og avanserte til internasjonal dommer i 1960. Han var blant annet dommer under VM i Zakopane i 1962, VM i Oslo i 1966 og skiflygingsuka i Ironwood (Copper Peak) i 1970, og sjef for lengdemålerne under VM i Štrbské Pleso i 1970.
Han hadde flere verv i skiforbundet Canadian Amateur Ski Association (CASA), han var leder for det canadiske skilaget under OL i Innsbruck i 1964, og var FIS-delegert. Han var også representant for Vancouver som søkerby for OL i 1976 og 1980 under IOK-sesjonene i 1970 og 1974.
Sammen med Gus Johnson drev Henry Sotvedt i mange år en skiforretning i Vancouver. Han ble tatt opp i The Canadian Ski Hall of Fame i 1983.


== Referanser ==


== Kilder ==
The Canadian Ski Hall of Fame: Henry Sotvedt
Hollyburn Heritage Society: A Brief History of Ski Jumping in BC (skrevet av Iola Knight, besøkt 18. august 2011)
MemoryBC: Anne Sotvedt (besøkt 18. august 2011)
Donald Grant: Heroes of the Harnessed Hickory (med video, besøkt 18. august 2011)
Reitstøa

Reitstøa er et mindre tettsted i tidligere Singsås kommune, i nåværende Midtre Gauldal kommune.
Reitstøa ligger helt sør i Midtre Gauldal, nær grensa til Holtålen.
Elva Gaula renner gjennom stedet, og er lakseførende her. Her går også Rørosbanen og fylkesvei 30.
Tidligere hadde Reitstøa stasjon togstopp, og butikk Reitstøa Samvirkelag, sagbruk, skole, samfunnshus, poststed, telefon og internett på Reitstøa.


== Referanser ==
Nautfjellet

Nautfjellet (sørsamisk: Gaavtjejahke) er et fjell på grensen mellom Selbu og Meråker kommuner i Trøndelag. Fjellet ligger i Skarvan og Roltdalen nasjonalpark.


== Referanser ==


== Eksterne lenker ==
Nautfjellet på Toppomania.info
Ruhroppstanden

Ruhroppstanden, marsoppstanden eller Ruhrkampen var opptøyer som ble organisert av venstreorienterte arbeidere i Ruhrområdet i mars 1920. Opprøret kom i kjølvannet av det høyreorienterte Kappkuppet den 13. mars 1920, men satte seg også som mål å «erobre den politiske makten for å gjennomføre Proletariatets diktatur». Mot den prøyssiske innenriksministeren Carl Severings vilje ble frikorpsene brukt, og det kom til heftige kamper med den nystiftede Rote Ruhrarmee som med sine 100,000 mann i stor grad kontrollerte Ruhrområdet og Münsterland. Bielefeldavtalen som Severing hadde fått i stand, førte bare delvis til at Ruhrarméen innstilte kampene. Den 8. april marsjerte tropper fra Reichswehr inn i Ruhrområdet og slo ned opprøret på en blodig måte.


== Litteratur ==
Waite, Robert George Leeson (1969). Vanguard of Nazism. W. W. Norton & Company, 1. januar 1969. ISBN 0393001814, ISBN 978-0393001815.
Trollfjellet

For romanen av Thomas Mann, se Trolldomsfjellet.Trollfjellet er det høyeste punktet på Tjeldøya i Tjeldsund kommune i Troms og Finnmark. Fjellet har en høyde på 1 010 meter over havet og er det 76. høyeste fjellet i Norge etter primærfaktor.


== Fotnoter ==


== Referanser ==


== Se også ==
Liste over skandinaviske fjell med størst primærfaktor


== Eksterne lenker ==
Trollfjellet på Toppomania.info
Turbeskrivelse til Trollfjellet
Problembarn

Problembarn er debutalbumet til rap-artisten Cast, utgitt i 2005 på Pass It Records i samarbeid med EMI
Albumethadde en hit på radioen med singelen «Kela» og solgte litt over 6000 album. Han vant Alarmprisen 2006 for beste video for tittelsangen «Problembarn».


== Sporliste ==
«Avanser»
«Kommet for å bli» (med Admiral P)
«Problembarn»
«Klækk klækk»
«Kela» (med Nico D)
«Party» (med Onkel P og Kapricon)
«Malcolm» (med Vivi)
«Interlude»
«Lei» (med Nico D)
«Mer cash»
«Skit»
«Th'threat'!» (Equicez)
«Hvem Jeg egentlig er»
«Outro»


== Eksterne lenker ==
Cast Zoobon: «Problembarn», VG
«Cast: Problembarn», omtale/anmeldelse
MAKS

MAKS (russisk: МАКС, russisk: Международный авиационно-космический салон, International Aviation and Space Salon) er en internasional flymesse sørøst for Moskva i Russland. Den første messa ble holdt i 1992 og het da Mosaeroshow-92, men ble kalt MAKS i 1993 og har blitt holdt annen hvert år siden (1993, 1995, 1997, 1999, 2001, 2003, 2005, 2007, 2009, 2011).


== Ulykken i 2009 ==
I 2009 krasjet en av de russiske pilotene en Sukhoj Su-27 inn i et annet fly av samme type og døde, noe som har vært en stor skygge over begivenheten siden.


== Eksterne lenker ==
Offisielt nettsted.